Татарстанда 25 яшьлек хатынны үз балаларын газаплауда гаеплиләр

	Ни генә юк дөньяда. Дөньяда түгел, үзебезнең Татарстаныбызда. Тәтеш районында 25 яшьлек хатынга карата җинаять эше кузгатылган. Аны үз балаларын газаплауда гаеплиләр. 	 Тикшерү версиясе буенча яшь ана бергә яшәүче ир-ат белән өлкән балаларны кыйнаган һәм алар тәнендә тәмәкене сүндергән. Гаепләнүченең әнисе тәмәке эзләрен күреп ала. Ул фельдшерга, ә фельдшер полициягә мөрәҗәгать итә. Әни кеше үз гаебен таный. "Матбугат.ру"га билгеле булганча, балаларны приютка урнаштырганнар. 
	---	
Матбугат.ру

	№ --- | 09.09.2020	


